|  |
| --- |
|  |
| **ΠΡΕΣΒΕΙΑ THΣ ΕΛΛΑΔOΣ ΣΤΟ ΒΟΥΚΟΥΡΕΣΤΙ**ΓΡΑΦΕΙΟ ΟΙΚΟΝΟΜΙΚΩΝ & ΕΜΠΟΡΙΚΩΝ ΥΠΟΘΕΣΕΩΝ |

 **ΑΔΙΑΒΑΘΜΗΤΟ**

 **ΚΑΝΟΝΙΚΟ**

|  |
| --- |
|  25 Φεβρουαρίου 2021 ΑΠ.Φ : 2700/346 |

|  |  |
| --- | --- |
| **ΠΡΟΣ:** | ΥΠ.ΕΞ. Δ. Γ. Υφυπουργού κ. Κ.Φραγκογιάννη |
| **ΚΟΙΝ.:** |  Ως Πίνακας Αποδεκτών |
|  |  |
| **Ε.Δ.:** | Γραφείο κας Πρέσβεως |
| **ΘΕΜΑ:** | **Αυξανόμενη ελληνική επιχειρηματική εξωστρέφεια, το επιτυχημένο παράδειγμα στη Ρουμανία.**  |

 Γνωρίζοντας το σημαντικό ύψος και την συνεχή άνοδο των ελληνικών εξαγωγών προς Ρουμανία, καθώς επίσης και το σημαντικό ύψος των ελληνικών άμεσων επενδύσεων στη Ρουμανία, με την παρούσα μελέτη επιχειρείται να καταγραφεί αναλυτικότερα η επιτυχής προσπάθεια της ελληνικής επιχειρηματικής εξωστρέφειας προς τη Ρουμανία και να αναζητηθούν τα αίτια αυτής.

 Από την βιβλιογραφία του διεθνούς εμπορίου, προκύπτει ότι εξωστρέφεια είναι ο όρος που χρησιμοποιείται για να εκφρασθεί η διαδικασία οικονομικής ολοκλήρωσης μιας χώρας με τις παγκόσμιες αγορές, μέσω ανάπτυξης διεθνών επιχειρηματικών δραστηριοτήτων από τις εθνικές επιχειρήσεις. Όσον αφορά στις εξωστρεφείς δραστηριότητες, θεωρείται ότι μπορούν να μετρηθούν παίρνοντας στοιχεία από 4 αναλυτικές κατηγορίες :

 Εάν ληφθούν στοιχεία από το Ισοζύγιο τρεχουσών συναλλαγών, που αφορούν στο :

1. Διεθνές Εμπόριο Αγαθών
2. και Διεθνές Εμπόριο Υπηρεσιών

και εάν ληφθούν στοιχεία από το Ισοζύγιο χρηματοοικονομικών συναλλαγώνπου αφορούν στις :

* Άμεσες επενδύσεις
* και στις Επενδύσεις χαρτοφυλακίου

 (σημ. η διαφορά Άμεσων με τις Επενδύσεις Χαρτοφυλακίου, έγκειται ότι στις ΞΑΕ, επιδιώκεται ο

 ολικός/μερικός έλεγχος και ενεργός συμμετοχή στη λειτουργία της επιχείρησης στην χώρα υποδοχής).

 Παράλληλα σημειώνεται ότι όπως είναι γνωστό, Εξωστρέφεια και Ανταγωνιστικότητα είναι συναφείς όροι, καθώς όσο αυξάνεται η ανταγωνιστικότητα μίας οικονομίας τόσο μετασχηματίζεται σε περισσότερο εξωστρεφή ή το αντίστροφο.

 Λαμβάνοντας υπόψη τα ανωτέρω η παρακάτω ανάλυση παρουσιάζει την ελληνική οικονομική/ επιχειρηματική παρουσία στη Ρουμανία και στις 4 ανωτέρω κατηγορίες.

**Α. Γενικό Συμπέρασμα**

Όσον αφορά στη Ρουμανία, σημειώνεται ότι, λόγω της μεγάλης έκτασης της και μεγέθους πληθυσμού αποτελεί μία από τις πλέον ελκυστικές αγορές της Νοτιοανατολικής και της Κεντρικής Ευρώπης. Έχει έκταση 238.391 τ.χλμ (9η σε μέγεθος μεταξύ των κρατών μελών ΕΕ) και περίπου 20 εκ. κατοίκους βάσει της τελευταίας απογραφής του 2011. Η χώρα διακρίνεται για τον ισχυρό αγροτικό και βιομηχανικό τομέα και τον ορυκτό της πλούτο, με σημαντικά αποθέματα πετρελαίου, φυσικού αερίου, χαλκού, χρυσού κλπ ενώ παράλληλα κατέχει το προνόμιο της εκμετάλλευσης των εκβολών του Δούναβη που συνδέει την Μαύρη Θάλασσα με την Κεντρική Ευρώπη, διασχίζοντας 10 κράτη (Γερμανία, Ρουμανία, Ουγγαρία, Σερβία, Βουλγαρία, Σλοβακία, Κροατία, Ουκρανία, Μολδαβία, Αυστρία). Η χώρα είναι κ-μ της ΕΕ από την 01.01.2007, αλλά δεν αποτελεί μέλος της Ευρωζώνης (εθνικό νόμισμα το Leu).

Όσον αφορά στο Οικονομικό/Επιχειρηματικό περιβάλλον, σύμφωνα με την ετήσια Έκθεση στης Παγκόσμιας Τράπεζας ‘’Doing Business Report 2020’’ η Ρουμανία καταλαμβάνει την 55η θέση μεταξύ 190 χωρών, σύμφωνα με το ‘’Global Innovation Index 2020’’/WIPO, καταλαμβάνει την 46η θέση μεταξύ 131 χωρών –και παράλληλα την 5η θέση παγκόσμια μεταξύ των 37 χωρών στην κατηγορία ‘’Upper Middle Income Economies’’-, ενώ σύμφωνα με το ‘’Global Competitiveness Report 2019’’/WEF, καταλαμβάνει την 51η θέση.

 Περαιτέρω, όπως προκύπτει από την επιμέρους εξέταση των ανωτέρω προαναφερομένων 4 κατηγοριών, πέραν των εξαιρετικών διμερών σχέσεων μεταξύ Ελλάδας-Ρουμανίας και της εγγύτητας της χώρας με την Ελλάδα, η εγκατάσταση των ελληνικών εταιρειών στη Ρουμανία, αποδεικνύεται ότι είναι ένας από τους κύριους παράγοντες ενίσχυσης του διμερούς εμπορίου (τόσο εξαγωγών όσο και εισαγωγών) αλλά και του όγκου της αξίας των άμεσων επενδύσεων.

 Υπογραμμίζεται ότι πέραν των επιπτώσεων στις διμερείς οικονομικές σχέσεις και όπως είναι γνωστό, η επιτυχής δραστηριοποίηση/εγκατάσταση ελληνικών εταιρειών σε χώρες του εξωτερικού αυξάνει τον ‘’ζωτικό’’ τους χώρο, ισχυροποιώντας την οικονομική τους παρουσία και το συγκριτικό ανταγωνιστικό τους πλεονέκτημα.

 Αναλυτικότερα και όπως προκύπτει από τα σχετικά στοιχεία :

* η Ρουμανία κατά το 2020, **αποτελεί τον 16ο κυριότερο εμπορικό εταίρο της χώρας μας,** ενώ η συνολική αξία του Ισοζυγίου Αγαθών με την Ρουμανία, αντιπροσωπεύει ποσοστό 2,3% της αξίας του συνολικού ελληνικού ισοζυγίου αγαθών. **Όσον αφορά στις ελληνικές εξαγωγές η Ρουμανία, είναι ο 10ος κυριότερος προορισμός,** ενώ όσον αφορά στις ελληνικές εισαγωγές είναι η 18η κυριότερη χώρα προέλευσης των ελληνικών εισαγωγών. Παράλληλα εκτιμάται ότι, περίπου 30% της αξίας των ελληνικών εξαγωγών οφείλεται σε εταιρείες ελληνικών συμφερόντων στη Ρουμανία, ενώ περίπου 15% της αξίας των ελληνικών εισαγωγών οφείλεται επίσης σε εταιρείες ελληνικών συμφερόντων στη Ρουμανία.
* Όσον αφορά στο ισοζύγιο Υπηρεσιών κατά το 2019, παρουσιάζει πλεόνασμα υπέρ της χώρας μας, που έφθασε στα περίπου 470 εκ.Ευρώ, ενώ παράλληλα η συνολική αξία του Ισοζυγίου Υπηρεσιών με την Ρουμανία, **αντιπροσωπεύει ποσοστό 2,2% της αξίας του συνολικού ελληνικού ισοζυγίου υπηρεσιών.**
* Όσον αφορά στις **Ελληνικές Ξένες Άμεσες Επενδύσεις/Αποθέματα στο εξωτερικό**, σύμφωνα με τα στοιχεία της Τ.τ.Ε., προκύπτει ότι **η Ρουμανία, βρίσκεται 5η θέση του σχετικού καταλόγου** με ποσοστό στο σύνολο 7,3%. Παράλληλα το ελληνικό μερίδιο στις συνολικές άμεσες ξένες επενδύσεις στη Ρουμανία διαμορφώθηκε στο 3,8% **κατατάσσοντας την χώρα μας στην 8η θέση μεταξύ των χωρών προέλευσης ξένων άμεσων επενδύσεων,** μετά την Ολλανδία, Αυστρία, Γερμανία, Κύπρο, Ιταλία, Γαλλία και Λουξεμβούργο.
* Όσον αφορά στις Επενδύσεις Χαρτοφυλακίου, το απόθεμα επενδύσεων χαρτοφυλακίου της Ελλάδας στη Ρουμανία έφθασε στα 162 εκ.US$, ενώ το απόθεμα επενδύσεων χαρτοφυλακίου της Ρουμανίας στην Ελλάδα έφθασε στα 11 εκ.US$.
1. **Διεθνές Εμπόριο Αγαθών**

 Όπως έχει καταγραφεί σε σχετικά σημειώματα του Γραφείου, η Ρουμανία κατά το 2020 αποτελεί **τον 16ο κυριότερο εμπορικό εταίρο της χώρας μας**, με συνολικό ύψος διμερούς εμπορίου στα περίπου 1,8 δισ.Ευρώ εκ των οποίων το 1,1 δισ.Ευρώ αποτελεί την αξία των ελληνικών εξαγωγών προς Ρουμανία και τα 0,7 εκ.Ευρώ αποτελούν την αξία των ελληνικών εισαγωγών από την Ρουμανία. **Αποτέλεσμα είναι ότι το εμπορικό ισοζύγιο παρουσιάζει πλεόνασμα υπέρ της Ελλάδας ύψους περίπου 400 εκ.Ευρώ.**

 Σημειώνεται παράλληλα ότι όσον αφορά στις ελληνικές εισαγωγές η Ρουμανία είναι η 18η κυριότερη χώρα προέλευσης των ελληνικών εισαγωγών, ενώ **όσον αφορά στις ελληνικές εξαγωγές η Ρουμανία είναι ο 10ος κυριότερος προορισμός των ελληνικών εξαγωγών**, ενώ η συνολική αξία του Ισοζυγίου Αγαθών με την Ρουμανία, **αντιπροσωπεύει ποσοστό 2,3% της αξίας του συνολικού ελληνικού ισοζυγίου αγαθών**.

 Αναλυτικότερα και όσον αφορά στους 20 κυριότερους εμπορικούς εταίρους της Ελλάδας για το 2020 αυτοί είναι :

**2020\*, Αξίες σε Ευρώ**

|  |  |  |  |  |
| --- | --- | --- | --- | --- |
| **Α/Α** | **ΧΩΡΑ** | **ΕΙΣΑΓΩΓΕΣ** | **ΕΞΑΓΩΓΕΣ** | **ΣΥΝΟΛΟ ΕΜΠ.ΙΣΟΖ.** |
| 1 | ΓΕΡΜΑΝΙΑ | 6,030,706,806 | 2,394,718,580 | 8,425,425,386 |
| 2 | ΙΤΑΛΙΑ | 4,397,595,685 | 3,255,878,498 | 7,653,474,183 |
| 3 | ΚΙΝΑ | 3,742,875,509 | 853,768,976 | 4,596,644,485 |
| 4 | ΓΑΛΛΙΑ | 2,147,700,815 | 1,785,671,365 | 3,933,372,180 |
| 5 | ΚΑΤΩ ΧΩΡΕΣ | 3,087,064,105 | 698,049,025 | 3,785,113,130 |
| 6 | ΒΟΥΛΓΑΡΙΑ | 1,724,533,597 | 1,535,398,734 | 3,259,932,331 |
| 7 | ΡΩΣΙΑ | 2,920,752,698 | 161,164,107 | 3,081,916,805 |
| 8 | ΤΟΥΡΚΙΑ | 1,551,210,063 | 1,338,209,427 | 2,889,419,490 |
| 9 | ΙΣΠΑΝΙΑ | 1,690,084,998 | 1,138,474,231 | 2,828,559,229 |
| 10 | ΚΥΠΡΟΣ | 358,772,134 | 1,979,987,169 | 2,338,759,303 |
| 11 | ΗΝ. ΒΑΣΙΛΕΙΟ | 1,033,193,910 | 1,179,312,489 | 2,212,506,399 |
| 12 | Η Π Α | 975,396,296 | 1,136,769,540 | 2,112,165,836 |
| 13 | ΙΡΑΚ | 1,999,249,040 | 60,653,792 | 2,059,902,832 |
| 14 | ΒΕΛΓΙΟ | 1,641,900,532 | 391,504,862 | 2,033,405,394 |
| 15 | ΙΡΛΑΝΔΙΑ | 1,751,214,492 | 100,875,514 | 1,852,090,006 |
| **16** | **ΡΟΥΜΑΝΙΑ** | **668,429,882** | **1,117,741,011** | **1,786,170,893** |
| 17 | ΚΑΖΑΚΣΤΑΝ | 1,573,404,930 | 9,021,518 | 1,582,426,448 |
| 18 | ΠΟΛΩΝΙΑ | 893,869,482 | 577,716,361 | 1,471,585,843 |
| 19 | ΑΙΓΥΠΤΟΣ | 612,524,120 | 497,014,244 | 1,109,538,364 |
| 20 | ΑΥΣΤΡΙΑ | 577,127,094 | 349,934,668 | 927,061,762 |

Πηγή : ΕΛ.ΣΤΑΤ. , Επεξεργασία Γραφείο ΟΕΥ Βουκουρεστίου, 2020\* προσωρινά στοιχεία

 Όσον αφορά στις ελληνικές εξαγωγές, όπως προαναφέρθηκε, η Ρουμανία βρίσκεται στην 10η θέση των κυριότερων προορισμών, ενώ αναλυτικότερα, οι 10 κυριότεροι προορισμοί για τα έτη 2013, 2015, 2017, 2019 και 2020 είναι οι κάτωθι :

|  |  |  |  |  |  |  |
| --- | --- | --- | --- | --- | --- | --- |
| **ΘΕΣΗ** |   | Αξία σε Ευρώ |   |   |   |   |
| **2020** | **Χώρες**  | **2013** | **2015** | **2017** | **2019** | **2020\*** |
| 1 | Ιταλία  | 2,459,257,703 | 2,941,029,473 | 3,080,077,959 | 3,680,539,832 | 3,255,878,498 |
| 2 | Γερμανία  | 1,796,261,131 | 1,887,503,073 | 2,056,056,942 | 2,294,960,588 | 2,394,718,580 |
| 3 | Κύπρος | 1,206,421,353 | 1,543,722,820 | 1,856,601,430 | 2,068,774,351 | 1,979,987,169 |
| 4 | Γαλλία  | 648,619,022 | 667,535,242 | 777,089,548 | 1,196,125,037 | 1,785,671,365 |
| 5 | Βουλγαρία | 1,450,557,198 | 1,355,153,405 | 1,396,464,495 | 1,640,223,119 | 1,535,398,734 |
| 6 | Τουρκία  | 3,148,423,032 | 1,710,681,563 | 1,952,643,982 | 1,973,888,939 | 1,338,209,427 |
| 7 | Ην.Βασίλειο | 993,896,571 | 1,096,587,364 | 1,126,458,615 | 1,248,957,432 | 1,179,312,489 |
| 8 | Ισπανία  | 580,741,059 | 698,714,784 | 703,246,872 | 1,117,318,441 | 1,138,474,231 |
| 9 | Η.Π.Α.  | 891,380,212 | 1,197,020,707 | 1,123,036,638 | 1,305,170,268 | 1,136,769,540 |
| 10 | Ρουμανία | 618,149,975 | 729,940,248 | 875,040,539 | 1,044,513,986 | 1,117,741,011 |

Πηγή : ΕΛ.ΣΤΑΤ. , Επεξεργασία Γραφείο ΟΕΥ Βουκουρεστίου, 2020\* προσωρινά στοιχεία

 Από τα στοιχεία του ανωτέρω Πίνακα, φαίνεται ότι για το 2020 Ιταλία, Γερμανία και Κύπρος, βρίσκονται σταθερά στις 3 πρώτες θέσεις, σχετική υποχώρηση σημείωσαν οι εξαγωγές προς Ην.Βασίλειο όπως και προς Βουλγαρία και ΗΠΑ, σημαντική υποχώρηση σημείωσαν οι εξαγωγές προς Τουρκία**, ενώ σημαντική διαχρονικά άνοδο επιτυγχάνουν οι εξαγωγές προς Γαλλία, Ισπανία και Ρουμανία.**

 Σημειώνεται περαιτέρω ότι όσον αφορά στο ρουμανικό εξωτερικό εμπόριο, για την περίοδο Ιανουαρίου-Νοεμβρίου 2020 και σύμφωνα με στοιχεία της Ρουμανικής Στατιστικής Υπηρεσίας, η Ελλάδα αποτελεί την 20η κυριότερη χώρα προορισμού εξαγωγών και την 17η κυριότερη χώρα προέλευσης εισαγωγών.

Εξαγόμενα-Εισαγόμενα προϊόντα

 Όπως είναι γνωστό, το κυριότερο εισαγόμενο-εξαγόμενο προϊόν της Ελλάδας είναι τα Πετρελαιοειδή –και ειδικότερα ο 4ψήφιος κωδικός ‘’2710-Λάδια από πετρέλαιο’’. Πρώτη παρατήρηση όσον αφορά στις εξαγωγές προς την Ρουμανία, είναι ότι ο συγκεκριμένος 4ψήφιος κωδικός δεν εμφανίζεται στους κυριότερους προς την Ρουμανία εξαγόμενους κωδικούς, ενώ όσον αφορά στις εισαγωγές είναι ο πρώτος εισαγόμενος 4ψήφιος κωδικός από την Ρουμανία.

Αναλυτικότερα :

 Όσον αφορά **στα 10 κυριότερα εξαγόμενα προς την Ρουμανία ελληνικά προϊόντα κατά το 2020\*** αυτά ήταν :

|  |  |  |  |  |  |
| --- | --- | --- | --- | --- | --- |
|   |  |   |   |   | **Αύξηση/** |
|   |   |   | **2020\*** | **2019** | **/Μείωση** |
| **Α/Α** | **CN4** | **Περιγραφή** | **Αξία Ευρώ** | **Αξία Ευρώ** | **%** |
| 1 | 9503' | Παιχνίδια για παιδιά  | 93,646,796 | 86,663,370 | 8 |
| 2 | 7213' | Χοντρόσυρμα από σίδηρο  | 83,939,277 | 73,479,731 | 14 |
| 3 | 7408' | Σύρματα από χαλκό  | 50,505,453 | 51,377,205 | -2 |
| 4 | 0805' | Εσπεριδοειδή, νωπά ή ξερά | 47,960,005 | 41,893,685 | 14 |
| 5 | 7214' | Ράβδοι από σίδηρο  | 42,301,328 | 31,534,952 | 34 |
| 6 | 8471' | Μηχανές επεξεργασίας δεδομένων, αυτόματες, και μονάδες αυτών.  | 29,964,542 | 28,440,884 | 5 |
| 7 | 2713' | Οπτάνθρακας (κοκ) από πετρέλαιο,  | 26,677,972 | 19,208,671 | 39 |
| 8 | 2005' | Λαχανικά παρασκευασμένα  | 25,252,345 | 21,702,616 | 16 |
| 9 | 0809' | Βερίκοκα, κεράσια, ροδάκινα,  | 25,217,156 | 23,512,031 | 7 |
| 10 | 7305' | Σωλήνες από σίδηρο ή χάλυβα  | 23,446,745 | 144,425 | 16,135 |

Πηγή : ΕΛ.ΣΤΑΤ. , Επεξεργασία Γραφείο ΟΕΥ Βουκουρεστίου, 2020\* προσωρινά στοιχεία

Ενώ, όσον αφορά **στα 10 κυριότερα εισαγόμενα προϊόντα από την Ρουμανία κατά το 2020\*** αυτά ήταν:

|  |  |  |  |  |  |
| --- | --- | --- | --- | --- | --- |
|   |  |   |   |   | **Αύξηση/** |
|   |   |   | **2020\*** | **2019** | **/Μείωση** |
| **Α/Α** | **CN4** | **Περιγραφή** | **Αξία Ευρώ** | **Αξία Ευρώ** | **%** |
| 1 | 2710' | Λάδια από πετρέλαιο ή από ασφαλτούχα ορυκτά  | 67,491,840 | 184,541,214 | -63 |
| 2 | 2402' | Πούρα, πουράκια και τσιγάρα,  | 33,661,894 | 39,866,591 | -16 |
| 3 | 7208' | Πλατέα προϊόντα έλασης από σίδηρο  | 27,628,666 | 34,292,779 | -19 |
| 4 | 8544' | Σύρματα και καλώδια για ηλεκτροτεχνική χρήση,  | 25,955,850 | 24,670,662 | 5 |
| 5 | 1005' | Καλαμπόκι | 17,738,204 | 22,316,916 | -21 |
| 6 | 0104' | Προβατοειδή και αιγοειδή, ζωντανά | 16,989,792 | 22,485,979 | -24 |
| 7 | 8517' | Ηλεκτρικές συσκευές για την ενσύρματη τηλεφωνία  | 15,725,207 | 13,972,774 | 13 |
| 8 | 2202' | Νερά, στα οποία περιλαμβάνονται και τα μεταλλικά και τα αεριούχα | 15,174,640 | 16,352,486 | -7 |
| 9 | 0406' | Τυριά  | 13,553,532 | 12,506,342 | 8 |
| 10 | 9028' | Μετρητές αερίων, υγρών ή ηλεκτρισμού,  | 12,892,928 | 13,126,192 | -2 |

Πηγή : ΕΛ.ΣΤΑΤ. , Επεξεργασία Γραφείο ΟΕΥ Βουκουρεστίου, 2020\* προσωρινά στοιχεία

**Συμμετοχή εταιρειών ελληνικών συμφερόντων στο διμερές εμπόριο**

Όπως προκύπτει από την ανάλυση και επεξεργασία των στοιχείων της Ρ/Στατιστικής Αρχής για το 2019 και όσον αφορά στις 100 μεγαλύτερες εταιρείες που εξάγουν/εισάγουν από Ελλάδα, προκύπτουν τα εξής :

**A. 100 κυριότερες εταιρείες που εισάγουν από την Ελλάδα (ελληνικές εξαγωγές).**

Από τις 100 κυριότερες εταιρείες που εισάγουν από την Ελλάδα, οι 34 εξ αυτών είναι ελληνικών συμφερόντων εκ των οποίων αναφέρονται δειγματοληπτικά οι εξής : SC JUMBO EC.R SRL/Παιχνίδια, SIDEROM STEEL SRL/Sidenor όμιλος Viohalco/προϊόντα σιδήρου, SC ICME ECAB SA/Ελληνικά Καλώδια/Όμιλος Viohalco, CHIPITA ROMANIA SRL, FABRIC A DE LAPTE BRASOV S.A./ Όλυμπος γαλακτοκομικά, SC FRIGOGLASS ROMANIA SRL, SC ALUMIL ROM INDUSTRY SA, SC SARANTIS ROMANIA SA, SC BSB FASHION SA, SC THRACE GREINER PACKAGING SRL/Πλαστικά Θράκης, SC SUNLIGHT INDUSTRIAL SRL, SC KLEEMANN LIFT RO SRL, SC ISOMAT ROMANIA SRL, IFANTIS ROMANIA SA, SC EXALCO ROMANIA SRL, NEOKEM ROMANIA SRL κ.α.

Όσον αφορά αναλυτικότερα στοιχεία γι τον κλάδο δραστηριότητας των 100 μεγαλύτερων εταιρειών :

* 20 εταιρείες από τις 100 είναι εταιρείες εισαγωγής δομικών υλικών.
* 17 εταιρείες από τις 100 είναι εταιρείες εισαγωγής αγροτικών προϊόντων.
* 7 εταιρείες από τις 100 είναι όμιλοι Super Markets, ενώ παράλληλα σημειώνεται ότι μία εξ αυτών είναι ο όμιλος Delhaize στον οποίο ανήκει και η ελληνική ΑΒ Βασιλόπουλος.

**B.** **100 κυριότερες εταιρείες που εξάγουν στην Ελλάδα (ελληνικές εισαγωγές) .**

Από τις 100 κυριότερες εταιρείες που εξάγουν στην Ελλάδα, οι 13 εξ αυτών είναι ελληνικών συμφερόντων εκ των οποίων αναφέρονται δειγματοληπτικά οι εξής : FABRICA DE LAPTE BRASOV S.A./Όλυμπος γαλακτοκομικά, SC ICME ECAB SA/Ελληνικά Καλώδια, SC INTRAROM SA/Όμιλος INTRAKOM, SC CHIPITA ROMANIA SRL, SC FRIGOGLASS ROMANIA SRL, AUSTRIA CARD SRL/ Όμιλος INFORM-LYKOS, SC ARGO - ROM PLASTICS SA/ Όμιλος ALPLA, SC SOFA SUPPLY PRODUCTION SRL/ Όμιλος Formlab, SC KALLAS-PAPADOPOULOS ROMANIA SRL/ Εταιρεία Καλλάς-Παπαδόπουλος, Χονδρεμπόριο Τροφίμων κ' Πρώτων υλών για τρόφιμα, SC COCA-COLA HBC ROMANIA SRL/ ΌΜΙΛΟς 3Ε , κ.ά., ενώ μεγαλύτερος εξαγωγέας είναι η πετρελαϊκή εταιρεία KAZMUNAYGAS TRADING A.G, θυγατρική της ROMPETROL (σημειώνεται ότι όπως προαναφέρθηκε τα Πετρελαιοειδή είναι και το 1ο εισαγόμενο προϊόν από την Ρουμανία).

 Εάν τα παραπάνω στοιχεία συνδυασθούν με τα στοιχεία αξίας εξαγωγών/εισαγωγών προς/από την Ρουμανία, εκτιμάται ότι περίπου 30% της αξίας των ελληνικών εξαγωγών οφείλεται σε εταιρείες ελληνικών συμφερόντων στη Ρουμανία, ενώ περίπου 15% της αξίας των ελληνικών εισαγωγών οφείλεται επίσης σε εταιρείες ελληνικών συμφερόντων στη Ρουμανία.

 **2. Διεθνές Εμπόριο Υπηρεσιών**

Σύμφωνα με τα στοιχεία της Τράπεζας της Ελλάδος για το 2019, προκύπτει ότι **όπως και το εμπορικό ισοζύγιο έτσι και αυτό των Υπηρεσιών παρουσιάζει πλεόνασμα υπέρ της χώρας μας, που για το 2019 έφθασε στα περίπου 470 εκ.Ευρώ.**

Παράλληλα η συνολική αξία του Ισοζυγίου Υπηρεσιών με την Ρουμανία, αντιπροσωπεύει ποσοστό 2,2% της αξίας του συνολικού ελληνικού ισοζυγίου υπηρεσιών.

Αναλυτικότερα :

|  |  |  |  |  |
| --- | --- | --- | --- | --- |
|   |  Αξία σε εκ.Ευρώ | **2019** |   | **Ποσοστό %**  |
|   |   | **ΣΥΝΟΛΟ** | **ΡΟΥΜΑΝΙΑ** | **στο Σύνολο** |
| **Ι.Β** | **ΣΥΝΟΛΙΚΟ ΙΣΟΖΥΓΙΟ ΥΠΗΡΕΣΙΩΝ ( I.Β.1- I.Β.2)** | **21,115.8** | **469.6** | **2.2** |
|  |  |  |  |  |
| **I.B.1** | **Εισπράξεις**  | **40,162.6** | **628.0** | **1.6** |
|  | **εκ των οποίων** |  |  |  |
|  | Ταξιδιωτικός | 18,178.8 | 488.1 | 2.7 |
|  | Θαλάσσιες μεταφορές | 14,733.3 | 45.7 | 0.3 |
|   | Λοιπές μεταφορές | 2,569.8 | 22.4 | 0.9 |
|   | Λοιπές Υπηρεσίες | 4,680.7 | 71.8 | 1.5 |
|   | (Ι.Τ., Χρηματοοικονομικές, Ασφαλιστικές, Αναψυχής κλπ) |   |   |   |
|   |   |   |   |   |
| **I.B.2** | **Πληρωμές**  | **19,046.8** | **158.4** | **0.8** |
|  | **εκ των οποίων** |  |  |  |
|   | Θαλάσσιες μεταφορές | 7,622.9 | 3.1 | 0.0 |
|   | Λοιπές μεταφορές | 3,754.5 | 57.0 | 1.5 |
|   | Ταξιδιωτικός | 2,743.8 | 41.1 | 1.5 |
|   | Λοιπές Υπηρεσίες | 4,925.4 | 57.2 | 1.2 |
|   | (Ι.Τ., Χρηματοοικονομικές, Ασφαλιστικές, Αναψυχής κλπ) |   |   |   |

Πηγή : ΤτΕ , Επεξεργασία Γραφείο ΟΕΥ Βουκουρεστίου

Όπως παρατηρείται για το 2019, **σημαντικότερος κλάδος υπηρεσιών όσον αφορά στις εισπράξεις είναι ο ταξιδιωτικός** με συνολικές εισπράξεις 488 εκ.Ευρώ ή ποσοστό 78% του συνόλου, ενώ **όσον αφορά στις πληρωμές είναι οι μεταφορές (θαλάσσιες και λοιπές)** με συνολικές πληρωμές 58,1 εκ.Ευρώ ή ποσοστό 38% του συνόλου.

Σημειώνεται ότι σύμφωνα με τα πρόσφατα στοιχεία της Τ.τ.Ε. για το 9μηνο Ιανουαρίου-Σεπτεμβρίου του 2020, οι συνολικές ταξιδιωτικές εισπράξεις ανέρχονται στα 3.660,1 εκ.Ευρώ εκ των οποίων αυτές από Ρουμανία ανέρχονται στα 72,3 εκ.Ευρώ (ποσοστό 2%).

**3. Ξένες Άμεσες Επενδύσεις/Αποθέματα**

Όπως αναφέρεται στον ιστότοπο της Τ.τ.Ε. και σύμφωνα με το Πλαίσιο για τις Σχέσεις Άμεσων Επενδύσεων του ΟΟΣΑ (Framework for Direct Investment Relationships – FDIR), τα αποθέματα άμεσων επενδύσεων περιλαμβάνουν το σύνολο των τοποθετήσεων (εισφορές στο μετοχικό κεφάλαιο, επανεπενδυθέντα κέρδη, καταθέσεις, δάνεια, χρεόγραφα, εμπορικές πιστώσεις και λοιπά χρεωστικά μέσα) που αφήνει ένας άμεσος επενδυτής, σε δεδομένη χρονική στιγμή, στη διάθεση της επιχείρησης με την οποία συνδέεται με σχέση άμεσης επένδυσης, ενώ στα αποθέματα άμεσων επενδύσεων περιλαμβάνονται και οι επενδύσεις σε ακίνητα.

 Όσον αφορά στις Ελληνικές Ξένες Άμεσες Επενδύσεις/Αποθέματα στο εξωτερικό, σύμφωνα με τα στοιχεία της Τ.τ.Ε., προκύπτει ότι **η Ρουμανία, βρίσκεται 5η θέση του σχετικού καταλόγου με ύψος επενδύσεων το 2019 που έφθασε στα 1,2 δισ.Ευρώ και ποσοστό στο σύνολο 7,3%.**

Αναλυτικότερα :

|  |  |  |  |
| --- | --- | --- | --- |
| **Άμεσες Επενδύσεις κατοίκων στο εξωτερικό ανά χώρα υποδοχής / ποσά σε εκ.Ευρώ** |   |   |   |
| *Συνολικά κεφάλαια (in terms of stocks )* *τέλος έτους αναφοράς* |   |   |   | **2019** |
| *Χώρες Υποδοχής* | **2005** | **2010** | **2015** | **2019** | **Ποσοστό** |
| **ΣΥΝΟΛΟ** | **11,359.7** | **32,083.8** | **22,428.8** | **17,122.9** | **%** |
| Κύπρος | 3,551.7 | 8,886.4 | 4,992.7 | 4,625.8 | 27.0 |
| ΗΠΑ | 1,048.7 | 2,109.9 | 1,969.2 | 3,172.3 | 18.5 |
| Χόνγκ-Κόνγκ | 99.7 | 492.3 | 1,175.7 | 1,929.1 | 11.3 |
| Ολλανδία | 143.9 | 2,455.9 | 1,962.9 | 1,578.6 | 9.2 |
| **Ρουμανία** | **2,002.8** | **3,795.2** | **2,598.4** | **1,248.6** | **7.3** |
| Βουλγαρία | 721.5 | 2,102.8 | 1,622.5 | 1,091.8 | 6.4 |
| Ιταλία | 94.6 | 99.3 | 490.3 | 506.7 | 3.0 |
| Γερμανία | 333.9 | 396.6 | 170.8 | 333.3 | 1.9 |
| Τουρκία | 55.9 | 4,539.6 | 3,297.1 | 235.3 | 1.4 |
| ΠΓΔΜ | 272.7 | 384.6 | 383.8 | 228.8 | 1.3 |
| Αλβανία | 284.5 | 412.0 | 931.7 | 221.4 | 1.3 |
| Αυστρία | 241.8 | 329.5 | 632.4 | 216.5 | 1.3 |
| Σερβία | 659.2 | 2,126.4 | 902.4 | 188.0 | 1.1 |
| Ισπανία | 135.6 | 193.5 | 108.6 | 72.8 | 0.4 |
| Ηνωμένο Βασίλειο | 92.3 | -373.0 | -1,421.7 | 42.9 | 0.3 |
| Λουξεμβούργο | 622.0 | 150.6 | 373.8 | -100.6 | -0.6 |
| Λοιπές χώρες | 998.7 | 3,982.2 | 2,238.3 | 1,531.7 | 8.9 |

**Πηγή :** Τράπεζα της Ελλάδος, Επεξεργασία στοιχείων Γραφείο ΟΕΥ Βουκουρεστίου

Σημειώσεις :

1.Τα στοιχεία περιλαμβάνουν τα επανεπενδυθέντα κέρδη/ζημίες.

2.Επιλεγμένες χώρες υποδοχής των επιχειρήσεων άμεσων επενδυτών μη κατοίκων

3. Αρνητική θέση προκύπτει όταν η αξία του επενδυθέντος κεφαλαίου είναι μικρότερη των δανειακών υποχρεώσεων του κατοίκου επενδυτή προς την αλλοδαπή επιχείρηση άμεσης επένδυσης.

4. Στα αποθέματα ΞΑΕ 2017, 2018 και 2019 προστέθηκαν και οι επενδύσεις σε ακίνητη περιουσία. Ο υπολογισμός έγινε βάσει των σωρευτικών ροών που ανατιμήθηκαν σύμφωνα με τους διαθέσιμους δείκτες τιμών των ακινήτων.

Ελληνικές Επιχειρήσεις/Επενδύσεις στη Ρουμανία

 Στο Εθνικό Εμπορικό Μητρώο της Ρουμανίας έως τον Ιούλιο του 2020 ήταν εγγεγραμμένες 7.821 εταιρείες ελληνικών συμφερόντων, ενώ τον Δεκέμβριο του 2019 ήταν περίπου 7.650 εταιρείες, ήτοι παρά την πανδημία περίπου 180 νέες εταιρείες ενεγράφησαν στα Μητρώα εντός του Α΄Εξαμήνου του 2020.

 Αναλυτικότερα και όσον αφορά στον αριθμό των εγγεγραμμένων επιχειρήσεων με ελληνική συμμετοχή, σημειώνεται ότι :

* Τον Σεπτέμβριο του 2004 οι ελληνικές επιχειρήσεις ανερχόταν σε 2.826
* Τον Δεκέμβριο του 2007 οι ελληνικές επιχειρήσεις ανερχόταν σε 4.102
* Τον Φεβρουάριο του 2016, οι ελληνικές επιχειρήσεις ανερχόταν σε 6.643
* Τον Δεκέμβριο του 2019, οι ελληνικές επιχειρήσεις ανερχόταν σε 7.650

 **Το ελληνικό μερίδιο** στις συνολικές άμεσες ξένες επενδύσεις στη Ρουμανία **διαμορφώθηκε στο 3,8% κατατάσσοντας την χώρα μας στην 8η θέση μεταξύ των χωρών προέλευσης ξένων άμεσων επενδύσεων**, μετά την Ολλανδία, Αυστρία, Γερμανία, Κύπρο, Ιταλία, Γαλλία και Λουξεμβούργο.

 Παράλληλα και όσον αφορά στον αριθμό των επιχειρήσεων σημειώνονται τα εξής :

1. Καθώς στο Εθνικό Εμπορικό Μητρώο της Ρουμανίας δεν διαγράφονται οι εταιρείες οι οποίες έχουν διακόψει την δραστηριότητά τους, άρα ο συνολικός αριθμός είναι σωρευτικός, ο γενικός αριθμός των επιχειρήσεων -όπως και των επιχειρήσεων από Ελλάδα- δεν είναι απολύτως ακριβής.
2. Από την άλλη πλευρά σημειώνεται, ότι μεγάλος αριθμός εταιρειών ελληνικών συμφερόντων, έχουν έδρα την Κύπρο και το Λουξεμβούργο, χώρες που εμφανίζονται στην 4η και 7η θέση του ανωτέρω καταλόγου.

Οι ελληνικές επενδύσεις στη Ρουμανία, είναι ιδιαίτερα ορατές , καλύπτουν ένα ευρύτατο φάσμα οικονομικών δραστηριοτήτων και τομέων, οι κυριότεροι εκ των οποίων αναφέρονται κάτωθι, ενώ τα ονόματα των επιχειρήσεων αναφέρονται δειγματοληπτικά,

* **Τραπεζικός Τομέας** (Alpha Bank, Vista Bank). Σημειώνεται ότι το 2010 δραστηριοποιούνταν στη Ρουμανία και οι υπόλοιπες 3 συστημικές ελληνικές Τράπεζες (Εθνική, Πειραιώς και Eurobank), η αποχώρηση των οποίων συνέβαλλε σημαντικά στην δραστική μείωση του ελληνικού επενδεδυμένου κεφαλαίου όχι μόνο στη Ρουμανία αλλά και στις υπόλοιπες βαλκανικές χώρες όπως στη Βουλγαρία και στη Σερβία.
* **Τομέας παραγωγής τροφίμων και ποτών** (Chipita, Olympos Dairy, Ifantis, CocaCola HBC, Karamolegos Bakery, Valvis Holding κ.ά.),
* **Χονδρεμπορίου - λιανεμπορίου και δικτύων διανομής** (Jumbo, Marinopoulos Group, Sarantis group, Fourlis, Καλλάς-Παπαδόπουλος, Elton κ.α. )
* **Παραγωγής προϊόντων από σιδηρούχα και μη σιδηρούχα μέταλλα** (Alumil, Etem, Exalco, Sidenor, Kleeman, Μυτιληναίος) **καθώς και  δομικών υλικών** (Πλαστικά Θράκης, Isomat, Ελληνικά Καλώδια, Neokem κ.α.)
* **Υπηρεσιών υγείας και ιατρικών μηχανημάτων** (Medsana, Sofmedica, Euromedics, Genocyte, Imedica, Diamedix κ.α.)
* **Πληροφορικής**(SoftOne/Γερμανός, Singular Logic κ.α.)και **Παραγωγής λογισμικού και προϊόντων για ασφάλεια συναλλαγών** (Intracom, Inform Lykos κ.α.)
* **Τομέας παροχής υπηρεσιών προς τις επιχειρήσεις και συμβούλων** (ICAP, EY, Eurolink, Ekfrasis, TPG Group, Optimum, Sybraxi, Rokas, E. Navridis, Sioufas, Drakopoulos κ.α. )
* **Κτηματαγορά και κατασκευές/επισκευές** κτηρίων (Alesonor, REDS, HBC, Evergreen, Belize κ.α.) και **δημοσίων υποδομών** (Aktor).
* **Εστίασης και καφεστίασης** (Gregory's, Mikel, Zoomserie, κ.ά.),
* **Ένδυσης-υπόδησης** (BSB)
* **Λοιπά Βιομηχανικά Προϊόντα** (Sunlight, Frigoglass, Mantis κ.α.)

**4. Διεθνείς Επενδύσεις Χαρτοφυλακίου**

Όπως είναι γνωστό, στην κατηγορία επενδύσεων χαρτοφυλακίου καταγράφονται οι χρηματικές ροές που αφορούν συναλλαγές μεταξύ κατοίκων και μη κατοίκων οι οποίες επηρεάζουν τις μεταξύ τους απαιτήσεις και υποχρεώσεις σε τίτλους, ενώ οι τίτλοι διακρίνονται σε μετοχικούς τίτλους και χρεόγραφα (ομόλογα και μέσα χρηματαγοράς).

Σύμφωνα με τα αναλυτικά στοιχεία ανά χώρα στον γενικό ιστότοπο του ΔΝΤ <https://data.imf.org/?sk=B981B4E3-4E58-467E-9B90-9DE0C3367363&sId=1481568994271> και στο link <https://data.imf.org/regular.aspx?key=60587804> / Reported Portfolio Investment Assets by Economy, στο οποίο αναφέρονται αναλυτικά τα στοιχεία για τις επενδύσεις χαρτοφυλακίου όλων των χωρών μεταξύ των οποίων, της Ελλάδας και της Ρουμανίας (**απαιτήσεις/Απόθεμα**) –στοιχεία Δεκεμβρίου 2019, προκύπτουν τα εξής :

**A.** **Το απόθεμα επενδύσεων χαρτοφυλακίου της Ελλάδας στη Ρουμανία/απαιτήσεις, έφθασε στα 162 εκ.US$.** <https://data.imf.org/regular.aspx?key=60587806> , εκ των οποίων :

* 144 εκ.US $ αφορούν τοποθετήσεις ελλ.Τραπεζών –πλην ΤτΕ- ή ποσοστό στο σύνολο 89%,
* και 17 εκ.US $ αφορούν τοποθετήσεις Ασφαλιστικών εταιρειών ή ποσοστό στο σύνολο 11%.

**Β.** **Το απόθεμα επενδύσεων χαρτοφυλακίου της Ρουμανίας στην Ελλάδα/απαιτήσεις, έφθασε στα 11 εκ.US$.** <https://data.imf.org/regular.aspx?key=60587806> , εκ των οποίων :

* 9 εκ.US $ αφορούν τοποθετήσεις άλλων Χρηματοπιστωτικών Ιδρυμάτων ή ποσοστό στο σύνολο 82%.

 Ο Δ/νων

 Παντελής Γιαννούλης

 Σύμβουλος ΟΕΥ Α'

**Πίνακας Αποδεκτών**

**1. ΥΠ.ΕΞ.**

- Δ.Γ. Π.τ.Δ.

- Δ.Γ. κ.Πρωθυπουργού

- Δ.Γ. κ.Υπουργού

- Δ.Γ. κ.ΑΝΥΠΕΞ

- Γραφείο κ.Γεν.Γραμματέα

- Γραφείο κ. Γ.Γ. ΔΟΣ και Εξωστρέφειας

- Γραφεία κ.κ. Α΄, Β΄, Γ’ και ΔΟΕΠ Γεν. Δ/ντών

- A3, Β2, Β8, Γ2 , ΠΔΕ Δ/νσεις

**2. Υπουργείο Ανάπτυξης κ’ Επενδύσεων**

 Γραφείο κ.Υπουργού

**3. Τράπεζα της Ελλάδος**

 Γραφείο κ.Διοικητού

**4. Enterprise Greece**

 Γραφείο κ.Δ/νοντος Συμβούλου

5. ΣΕΒ

6. ΣΒΒΕ

7. ΠΣΕ

8. ΣΕΒΕ

9. ΣΕΚ

10. ΚΕΕΕ

11. ΕΒΕΑ

12. ΕΒΕΘ

13. ΕΒΕΠ

14. ΕΒΕΡοδόπης

15. ΕΒΕΑιτωλ/νίας

16. ΕΑργολίδας

17. ΕΆρτας

18. ΕΑχαϊας

19. ΕΔράμας

20. ΕΈβρου

21. ΕΕύβοιας

22. ΕΗμαθίας

23. ΕΗρακλείου

24. ΕΚαβάλας

25. ΕΚιλκίς

26. ΕΛακωνίας

27. ΕΛάρισας

28. ΕΜεσσηνίας

29. ΕΣερρών

30. ΕΦλώρινας

31. ΕΦωκίδας

32. ΕΧαλκιδικής

33. ΕΧανίων

34. ΑΠΕ-ΜΠΕ